**Անետ Էլիզաբեթ Մահոն** (անգլ.՝ Annette Elizabeth Mahon, հոկտեմբերի 21, 1918(1918-10-21), Դուբլին, Իռլանդիա, Մեծ Բրիտանիայի և Իռլանդիայի միացյալ թագավորություն - հոկտեմբերի 7, 2013(2013-10-07), Բեյսինգսթոուք, Հեմփշիր, Հեմփշիր, Հարավարևելյան Անգլիա, Անգլիա, Միացյալ Թագավորություն), ռահվիրա օդաչու և օդային օժանդակ փոխադրամիջոցների միակ իռլանդացի կին անդամ։

Կյանք
-----

Ծնվել է Դուբլինում 1918 թվականի հոկտեմբերի 21-ին և ընտանիքի վեց երեխաներից մեկն էր։ Հայրն աշխատել է փոստում։ Հաճախել է Դուբլիի Sacred Heart մենաստանը, որից հետո հաշվապահական ֆիրմայում աշխատանք է գտել նախքան պատերազմը։ Մանկության տարիներին Դուբլին է այցելել ավիացիայի առաջամարտիկ սըր Ալեն Քոբհեմի թռչող կրկեսը, և Անետը սավառնել է օդանավով ու մի պահ նրան է վստահվել դրա ղեկավարումը։ Երբ պատերազմն սկսվել է, Մահոնը տեղափոխվել է Հյուսիսային Իռլանդիա՝ Ուլստերում Կանանց օժանդակ օդուժի շարքերում շտապ օգնության մեքենաներ վարելու։ Այնտեղ լսել է «Air Transport Auxiliary» կազմակերպության մասին և 1942 թվականին դիմել դրա օդաչուների դասընթացում ընդգրկվելու համար։ Ընդունվել է և ուղարկվել Շոտլանդիայի Պրեստվիք քաղաքում գործող սկսնակ օդաչուների դպրոց։ Ուսումն ավարտելուց հետո նշանակվել է նույն քաղաքում և թռիչքներ իրականացրել Շոտլանդիայի հյուսիսում։ Արժանացել է «Բարակուդաների թագուհի» անվանը, երբ սկսել է Ֆեյրի Բարակուդա ավիակիր ռմբակոծիչներ վարել՝ 1943 թվականին դրանց գործածության մեջ մտնելուց հետո․ նա շատ էր սիրում այդ օդանավը։ Պատերազմի ընթացքում վարել է 12 տարբեր օդանավեր, այդ թվում՝ Սպիթֆայերներ, և արձանագրել 475 ժամ թռիչքային ժամանակ։ Չնայած պատերազմից հետո հիմնականում զբաղվել է իր երեխաներով, 1973 թվականին կամավորագրվել է մի խմբի, որը դարձել է Գլոստերշիրի Ֆեյրֆորդ քաղաքի «Royal International Air Tattoo» ավիացիոն շոուն։

Անձնական կյանք
--------------

Դեռևա Պրեստվիքում հանդիպել է իր ապագա ամուսնուն՝ բժիշկ Մորիս Հիլին։ Հիվանդացել էր գրպով և քանի որ գտնվում էր օտար երկրում, ոչ ոք չի ունեցել, որ իրեն խնամեր։ Բժիշկը հոգ է տարել նրան, իսկ առաղջանալուց հետո Մահոնը նրան հրավիրել է թռչելու իր բարակուդայով ու ասել, որ պատրաստվում է ամուսնանալ նրա հետ։ Ամուսնացել են Լոնդոնում 1947 թվականին։ Ամուսինն աշխատանք է ստացել «United Kingdom Atomic Energy Authority» հետազոտական կազմակերպությունում, այսպիսով կինը նրա հետ շրջագայել է ամբողջ Միացյալ Թագավորությունով՝ սկսած Քամբրիայից մինչև Քեյթնես ու Հեմփշիր։ Ունեցել են երեք դուստր, թեև նրանցից մեկը՝ Էլիզաբեթը, մահացել է 1966 թվականին դեռևս մանուկ հասակում։ Ամուսինը կաթված է տարել և մահացել 1996 թվականին։ Մահոնը վախճանվել է 2013 թվականի հոկտեմբերի 7-ին։

Ծանոթագրություններ
------------------

1. ↑  «Profiles From The Past – RAFA ROI». *rafaroi.org*. Արխիվացված է օրիգինալից 2018 թ․ նոյեմբերի 16-ին. Վերցված է 2020 թ․ սեպտեմբերի 2-ին.
2. ↑  «annette elizabeth hill». *Basingstoke Gazette*. 2013 թ․ հոկտեմբերի 7. Վերցված է 2018 թ․ նոյեմբերի 16-ին.
3. ↑  «Hill. Annette Elizabeth (nee Mahon) RIP - Deaths Announcements». *Telegraph Announcements*. 2013 թ․ հոկտեմբերի 7. Արխիվացված է օրիգինալից 2018 թ․ նոյեմբերի 16-ին. Վերցված է 2018 թ․ նոյեմբերի 16-ին.
4. 1 2  «Annette Hill: Aviator who flew 12 different aircraft while performing». *The Independent*. 2013 թ․ նոյեմբերի 28. Վերցված է 2018 թ․ նոյեմբերի 16-ին.
5. ↑  «ATA Women». *www.afleetingpeace.org*. Արխիվացված է օրիգինալից 2019 թ․ նոյեմբերի 30-ին. Վերցված է 2020 թ․ սեպտեմբերի 2-ին.
6. ↑  «Annette Mahon». *RAF Museum in London & RAF Museum Cosford - free family fun activities*. 2018 թ․ մարտի 17. Վերցված է 2018 թ․ նոյեմբերի 16-ին.
7. ↑  Mary Ellis, A.T.T.M.F. (2016). *A Spitfire Girl: One of the World's Greatest Female ATA Ferry Pilots Tells Her Story*. Pen & Sword Books Limited. էջ 155. ISBN 978-1-4738-9536-2. Վերցված է 2018 թ․ նոյեմբերի 16-ին.
8. ↑  Stride, Eleanor (1970 թ․ հունվարի 1). «War pilot thanked by Prime Minister». *Daily Echo*. Վերցված է 2018 թ․ նոյեմբերի 16-ին.
9. ↑  «Object». *Maidenhead Heritage Centre*. Վերցված է 2018 թ․ նոյեմբերի 16-ին.
10. ↑  «Beauties and their Bombers: Meet the "Top Gun" Heroines of WW2». *Messy Nessy Chic*. 2015 թ․ հուլիսի 28. Վերցված է 2018 թ․ նոյեմբերի 16-ին.

Արտաքին հղումներ
----------------

* Անետ Էլիզաբեթ Մահոն Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · WikiTree |

 |